Tomas Kral

Tomás Kral (født 29. mai 1989 i Banská Bystrica) er en slovakisk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Kral har cerebral parese, begynte med boccia i 2003, og debuterte internasjonalt ved EM i boccia 2005.IPC - Tomas Kral , besøkt 2. februar 2013. 

 Karriere 
Kral debuterte internasjonalt ved EM i boccia 2005 i portugisiske Póvoa de Varzim. Der kom han på 25.-plass i den individuelle konkurransen. Året etter deltok han ved VM i boccia 2006 i Rio de Janeiro, der han kom på 21.-plass. Her kom Slovakia på 8.-plass i lagkonkurransen. Han kom på 33.-plass ved World cup i boccia 2007, og i 2007 var han rangert som nummer 24 i verden i klassen BC2.CPISRA - World Ranking List 2007 , besøkt 2. februar 2013.

Ved EM i boccia 2009 kom han på 5.-plass, etter tap 2-3 for spanske Manuel Martín i kvartfinalen. Slovakia endte på 8.-plass i lagkonkurransen i dette mesterskapet.CPISRA - Boccia World Rank List Friday, Dec 16 2011  , besøkt 2. februar 2013. Han kom på 4.-plass ved VM i boccia 2010, etter å ha tapt 3-5 for canadiske Adam Dukovich i bronsefinalen. I lagkonkurransen kom Slovakia på 18.-plass.CPISRA - CPISRA Boccia World Championships Lisboa 2010  , besøkt 2. februar 2013. Etter sølv ved Europacupen 2011, der Dan Bentley vant finalen, og 21.-plass ved Verdenscupen 2011 lå han på 6.-plass på verdensrankingen ved utgangen av 2011.

Ved Paralympiske sommerleker 2012 i London deltok han i den individuelle konkurransen. Her ble han imidlertid slått ut av Frantisek Serbus i 1/16-finalen. 

 Utmerkelser 
 2011 - Årets para-utøver, Banska Bystricai

 Referanser 

 Eksterne lenker 
 Profil hos IPC 
 London 2012 - Tomas Kral
 London 2012 - Athletics - Boccia (resultater PL 2012)

Kategori:Slovakiske bocciaspillere
Kategori:Slovakiske handikappidrettsutøvere
Kategori:Deltakere for Slovakia under Paralympiske sommerleker 2012
Kategori:Personer fra Banská Bystrica
Kategori:Fødsler i 1989